

Hyökkälän koulun

iltapäiväkerhon toimintasuunnitelma

LUKUVUOSI 2021-2022

                                                                                                                                              Tuusulan kunta

                                                                                                                                              Koululaisten iltapäivätoiminta



**1. JOHDANTO2**

**2. ARVOT JA TOIMINTA-AJATUS3**

**2.1 Arvot3**

**2.2 Toiminta-ajatus3**

**2.3 Meidän kerhon toiminta-ajatus4**

**3. TOIMINNAN TAVOITTEET5**

**3.1 Kodin ja koulun kasvatustyön tukeminen5**

**3.2 Tunne-elämän ja sosiaalisen kehityksen tukeminen5**

**3.3 Eettisen kasvun tukeminen6**

**3.4 Osallisuuden edistäminen, tasa-arvon lisääminen ja syrjäytymisen ennaltaehkäisy6**

**3.5 Meidän kerhossa tavoitteet näkyvät näin6**

**4. TOIMINNAN JÄRJESTÄMINEN7**

**4.1 Toimintaan hakemisen prosessi7**

**4.2 Toiminnan muotoutuminen ja henkilökunta7**

**4.3 Välipala ja vakuutukset7**

**5. RYHMÄN TOIMINTASUUNNITELMA9**

**5.1 Iltapäivätoiminnan yhteinen teema9**

**5.2 Päivän kulku ryhmässä9**

**5.3 Viikon kulku ryhmässä10**

**5.4 Kerhon kausisuunnitelma ja teemat10**

**5.5 Kehittämiskohteet meidän kerholla tulevalle lukuvuodelle12**

**6. TIEDONKULKU JA YHTEISTYÖ13**

**7. PELASTUSSUUNNITELMA14**

**8. TOIMINNAN ARVIOINTI JA SEURANTA14**

￼Sivunvaihto

**1. JOHDANTO**

Kerhokohtainen toimintasuunnitelma tehdään joka lukuvuodelle ja se antaa tarkempaa tietoa omasta kerhosta ja sen toiminnasta. Hyökkälän koulun iltapäiväkerho on osa kunnallista iltapäivätoimintaa ja toiminnasta kokonaisuudessaan vastaa iltapäivätoiminnan koordinaattori. Koulun rehtori vastaa koululla tapahtuvasta toiminnasta ja toimii lähiesimiehenä koulun iltapäiväkerhon työntekijöille.

Palvelut toteutetaan Tuusulan kunnan Perusopetuksen toimintasuunnitelman mukaisesti ja kunnan tulee järjestää toimintaa Opetushallituksen perusopetuksen aamu- ja iltapäivä-toiminnan perusteiden 2011 (Määräykset ja ohjeet 2011:1) sekä perusopetuksen laatukriteerien (Opetus- ja kulttuuriministeriön julkaisuja 2012:29) mukaisesti.

**2. ARVOT JA TOIMINTA-AJATUS**

Iltapäivätoiminta pohjautuu yleisesti perusopetuksen arvoihin. Tuusulan kunnassa iltapäivätoiminnalle on työntekijöiden kanssa yhdessä luotu omaa toimintaa ohjaavat arvot, toiminta-ajatus ja toiminnan tavoitteet.

**2.1 Arvot**

**Lapsilähtöisyys**

Luomme kiireettömän ja empaattisen ilmapiirin, huomioimme lapsen yksilöllisyyden ja lapsen edun sekä mietimme toiminnan lapsen näkökulmasta.

**Avoimuus**

Tiedotetaan, keskustellaan ja kohdataan yhteistyötahot onnistuneen viestinnän avulla sekä työskentelemme yhteisöllisesti.

**Oikeudenmukaisuus**

Toiminnan lähtökohtana on tasapuolinen kohtelu, luottamuksen herättäminen ja kunnioitus molemmin puolin sekä kasvatuskumppanuus.

**Positiivisuus**

Kannustetaan ja ohjataan lapsia onnistumaan sekä oppimaan yhdessä. Luodaan meidän kerho ja me-henki.

**Turvallisuus**

Luodaan sekä fyysinen että psyykkisesti turvallinen toimintaympäristö.

**Meidän kerhon toiminnassa arvot näkyvät:**

Iltapäiväkerhossa arvot näkyvät joka päiväisessä toiminnassa. Toiminnan keskeisenä tarkoituksena on tukea lapsen kasvua ja kehitystä. Jokaisella ryhmän jäsenellä on oikeus valita, osallistuuko ohjattuun toimintaan vai viettääkö ajan vapaasti leikkien. Meille tärkeää on lapsen osallistaminen, yhdenvertaisuus sekä tasa-arvo. Nämä arvot näkyvät kerhossa niin, että lapsia kuunnellaan ja kaikkia kunnioitetaan sekä kohdellaan tasa-arvoisesti.

Koululaisten iltapäivätoiminta on lasten vapaa-ajan toimintaa tutussa paikassa, missä aikuisen läsnäolo ja ohjaus luovat lapselle turvallisen iltapäivän sekä turvallisen kasvuympäristön. Lapsen yksilöllinen huomioiminen, erilaisuuden hyväksyminen, onnistumisen elämykset ja sosiaalisen kasvuun liittyvät näkökohdat ovat suunnittelun lähtökohtana. Iltapäivätoiminta tukee kodin ja koulun kasvatustehtävää.

Lapsi voi osallistua aikuisen ohjauksessa monipuoliseen ja virkistävään vapaa-ajan toimintaan, joka on suunnitelmallista, ohjattua ja valvottua, unohtamatta lasten omaa toimintaa, leikkiä, rentoutumista ja lepoa. Iltapäivän aikana tarjotaan välipala.

**2.3 Meidän kerhon toiminta-ajatus**

Kerhossa on tavoitteena järjestää lapsille mielekästä sekä virkistävää toimintaa. Meillä on paljon ohjattua toimintaa, johon osallistuminen on aina vapaaehtoista. Ohjattu toiminta sisältää liikuntaa, käsityötä sekä rentoutusta. Kerhossa on myös paljon vapaa-aikaa. Lapset saavat leikkiä, ulkoilla, askarrella ja toteuttaa itseään mahdollisuuksien mukaan. Kuuntelemme lasten ideoita sekä toiveita ja pyrimme tarttumaan uusiin ideoihin.

**3. TOIMINNAN TAVOITTEET**

Tuusulan kunnassa toimintaa ohjaavat perusopetuksen yleiset kasvatustavoitteet ja se on jatkumo varhaiskasvatuksen sekä esiopetuksen kasvatustehtävälle. Iltapäivätoiminnan yleisenä tavoitteena on tukea lapsen kokonaisvaltaista hyvinvointia ja terveyttä sekä luoda pohja hyvälle kasvulle. Keskeistä on nähdä opetus- ja oppimisprosessien sekä vapaa-ajan toimintojen kasvatuksellinen ja opetuksellinen johdonmukaisuus ja jatkuvuus.

Toiminnan tarkoituksena on ennaltaehkäistä riskitekijöitä, jotka liittyvät lapsen valvomattomaan ajankäyttöön ja yksinoloon. Turvallisen aikuisen läsnäolo helpottaa perheen ja työelämän yhteensovittamista. Iltapäivätoiminnalle on ominaista monipuolisuus, tarvelähtöisyys ja vapaaehtoisuus.

Iltapäivätoiminnanohjaaja on vastuullinen aikuinen, joka luo turvallisen ja avoimen ilmapiirin. Turvallisuuden tunne tulee mm. yhteisesti luotujen sääntöjen noudattamisesta sekä keskinäisestä arvostuksesta ja luottamuksesta. Ohjaaja on johdonmukainen ja antaa perustelut toiminnalleen. Ohjaaja on myös omalla käyttäytymisellään malli lapselle.

**3.1 Kodin ja koulun kasvatustyön tukeminen**

Iltapäivätoiminnan tavoitteena on tukea kodin ja koulun kasvatustyötä. Huoltajilla on ensisijainen vastuu lapsen kasvatustyöstä. Ohjaajien työtä ohjaavana periaatteena on kasvatuskumppanuus. Kodin ja koulun kasvatustyön tukeminen edellyttää keskinäisen kunnioituksen ja tasa-arvoisuuteen perustuvaa yhteistyötä, jossa korostuu yhteinen vastuu ja mielenkiinto lapsen kehitystä kohtaan. Avoin ja luottamuksellinen vuorovaikutus auttaa myös ongelmatilanteiden kohtaamiseen.

**3.2 Tunne-elämän ja sosiaalisen kehityksen tukeminen**

Tavoitteena on ohjata lasta ilmaisemaan ja nimeämään erilaisia tunteita sekä oppimaan niiden säätelyä. Itsensä hyväksyminen ja hyväksytyksi tulemisen kokemukset ovat myös iltapäivätoiminnan tavoitteita. Osallistumisen ilo, onnistumisen kokemukset, rohkaisu ja kiittäminen tukevat itsetunnon kehitystä ja samalla lapsi oppii luottamaan omiin taitoihinsa. Tunne-elämää ja sosiaalista kehitystä tuetaan myös edistämällä lasten yhteistoimintaa. Kaverisuhteet ja yhdessä toimiminen luovat yhteenkuuluvuutta, vastavuoroisuutta sekä tunteiden ilmaisua ja säätelyä. Yhteisten sääntöjen ja rajojen tarkoituksena on antaa lapselle kokemus turvallisuudesta ja välittämisestä.

**3.3 Eettisen kasvun tukeminen**

Lapsi nähdään arvokkaana yksilönä, joka tarvitsee aikuisen ohjausta, mallia ja tukea eettiseen ajatteluun ja vuorovaikutustaitoihin. Eettisen kasvun tavoitteena on vastuullisuuden ja vastavuoroisuuden ymmärtäminen. Iltapäivätoiminnassa lapsen huomio kiinnitetään vastuuseen omasta hyvinvoinnista, terveellisistä elämäntavoista, toisen hyvinvoinnista, oman toiminnan ja käyttäytymisen aiheuttamista seurauksista ja tunteista sekä itselle että toisille. Tavoitteena on luoda yhteisöllinen ilmapiiri hyödyntäen ryhmän vuorovaikutusta ja tilanteisiin liittyviä keskusteluja sekä lapsia ohjataan käsittelemään ristiriitatilanteet myönteisesti ja rakentavasti.

**3.4 Osallisuuden edistäminen, tasa-arvon lisääminen ja syrjäytymisen ennaltaehkäisy**

Lapsia kuunnellaan ja heidän toiveitaan otetaan huomioon toimintaa suunniteltaessa. Luodaan tilanteita, jotka lisäävät lapsen osallisuuden kokemuksia. Toimintaa suunniteltaessa ja toteutettaessa huomioidaan poikien ja tyttöjen kehityksen erot ja erilaiset tarpeet. Osallisuus ja tasa-arvo ennaltaehkäisevät syrjäytymistä. Lapsen syrjäytymistä aiheuttavat tekijät pyritään havaitsemaan mahdollisimman varhain ja tuen järjestämiseen kiinnitetään huomiota.

**3.5 Meidän kerhossa tavoitteet näkyvät näin**

Tarjoamme lapsille iltapäivätoiminnassa turvallista ja virikkeellistä toimintaa. Teemme yhteistyötä kodin ja koulun kanssa, jotta lasten kerhopäivistä tulisi mahdollisimman sujuvia. Meille tärkeitä tavoitteita ovat mm. yhdessä tekeminen, sosiaalisten taitojen harjoittelu, onnistumisenkokemus sekä hyvinvointi. Puutumme välittömästi haastaviin tilanteisiin sekä kaikenlaiseen kiusaamiseen. Jokainen lapsi kohdataan yksilöinä ja huomioimme lasten erilaiset tarpeet. Sosiaalisia taitoja sekä vuorovaikutustaitoja harjoitellaan jatkuvasti kerhossa.

**4. TOIMINNAN JÄRJESTÄMINEN**

Toiminta-aikamme on arkipäivisin klo 12.00-16.30.

Loma-aikoina iltapäiväkerho on suljettu.

Syysloma viikolla 42, 18.- 24.10.2021

Joululoma 23.12.2021 - 9.1.2022

Talviloma viikolla 8, 21.-27.2.2022

Pääsiäisloma 15.-18.4.2022

Helatorstai 26.5.2022

**4.1 Toimintaan hakemisen prosessi**

Iltapäiväkerhoon haetaan erillisellä hakulomakkeella, joka toimitetaan iltapäivätoiminnan koordinaattorille. Paikkapäätös lähetetään huoltajille ja koordinaattori ilmoittaa rehtorille sekä vastuuohjaajalle lapsilistat. Huoltajan tehtävä on ilmoittaa palvelutarpeen päättymisestä kirjallisesti iltapäivätoiminnan koordinaattorille. Tuusulan kunnan Perusopetuksen toimintasuunnitelmassa ja nettisivuilla ([www.tuusula.fi/iltapaivatoiminta](http://www.tuusula.fi/iltapaivatoiminta)) on tarkemmin tietoa irtisanoutumisista ym. toimintaan liittyvistä asioista.

**4.2 Toiminnan muotoutuminen ja henkilökunta**

Ryhmät muodostetaan tilojen saatavuuden, toiminnassa mukana olevien lapsimäärän, iltapäivätoimintaan tuloajan sekä oppilaiden erityistarpeiden mukaan. Iltapäivätoiminnan esimiehenä toimii koulun rehtori. Vastuuohjaajan lisäksi kerhossa toimii 3 ohjaajaa.

**4.3 Välipala ja vakuutukset**

Toimintaan kuuluva välipala tarjotaan koulumme ruokalassa. Koulun keittiö valmistaa välipalan oppilaille. Työntekijät huolehtivat välipalatilanteen järjestelyn, käsienpesun, opettavat hyviä ruokatapoja ja mahdollisuuksien mukaan valitsevat oppilaista ruoka-avustajan, joka voi olla myös mukana jälkien siivouksessa.

Iltapäivätoiminta kuuluu koulujen kanssa samaan kunnan järjestämän tapaturmavakuutuksen piiriin. Koulusta löytyy vahinkoilmoituskaavakkeet, mitkä täytetään ja toimitetaan eteenpäin. Suositus on, että kaikki tapaturmat kirjataan, vaikka suurempaa vahinkoa ei tulisikaan.

**5. RYHMÄN TOIMINTASUUNNITELMA**

**5.1 Iltapäivätoiminnan yhteinen teema**

Tulevan lukuvuoden yhteinen teema on sama kuin kaikilla Tuusulan kouluilla eli **kestävä tulevaisuus**.

Tässä keskeistä on se, että toimintavoissanne näkyvät esimerkiksi jotkin seuraavista asioista:

* kierrättäminen
* kierrätysmateriaalien käyttäminen esimerkiksi askartelussa
* lasten mahdollisuudet vaikuttaa kerhon toimintaan ja kerhon ohjelmaan (osallisuus)
* erilaisuuden hyväksyminen
* yhteisen päätöksenteon harjoitteleminen
* osallistuminen yhteisistä tiloista ja tavaroista huolehtimiseen
* osallistuminen sekä aktiivisempiin että rauhallisempiin hetkiin ja toimiin kerhossa
* teot myönteisen ilmapiirin rakentamiseksi
* lasten ja aikuisten hyvinvointia tukeva toiminta

Kerhossa kierrätämme roskat. Uusiokäytämme askarteluun mahdollisuuksien mukaan vessapaperirullia, maitotölkkejä tms. Paperinkulutusta on kerhossa rajattu ja kannustamme lapsia hyötykäyttämään välineitä. Jokainen huolehtii kerhon tavaroista ja välineistä. Yhdessä pidämme kerhotilan siistinä. Osallisuus näkyy kerhossamme kuuntelemalla lasten toiveita. Lapset vaikuttavat kerhon toimintaan ja tapahtumiin. Kaikilla on mahdollisuus osallistua liikuntaan, kädentaitoihin sekä rentoutukseen. Ulkoilemme kerhossa joka päivä.

**5.2 Oman kerhon teemat ja kehittämiskohteet**

Koululaisten iltapäivätoimintaa arvioidaan ja kehitetään säännöllisesti lukuvuoden aikana. Keväällä arvioimme mennyttä kautta ja mietimme yhdessä tiimimme jäsenten kanssa, mitä olisimme voineet tehdä toisin ja mitä kehittämiskohteita toiminnassamme voisi olla tulevalle kaudelle. Meidän kerhomme tulevan lukuvuoden oma teema on hyvinvointi sekä Agenda2030 ja kehittämiskohteiksi olemme valinneet osallisuuden.

Hyvinvointi näkyy kerhossamme ulkoiluna, monipuolisena liikkumisena sekä rentoutushetkissä. Kerhossa lapset saavat vaikuttaa päivänohjelmaan ja toiminta perustuu lasten toiveille. Agenda 2030 näkyy kerhossa mm. Kierrättämisenä sekä tavaroita uusiokäytetään askartelussa.
Osallisuuden valitsimme kehittämiskohteeksi. Tavoitteena on ehkäistä syrjäytymistä sekä löytää jokaisella kavereita. Lapset ovat toiminnan suunnittelussa mukana ja herkällä korvalla kuuntelemme lasten ideoita.

**5.3 Päivän kulku ryhmässä**

Tänä lukukautena meillä on käytössä liikuntasali kolme kertaa viikossa. Liikunta jakaantuu peleihin, leikkeihin ja vapaaseen liikkumiseen sekä lasten omiin toiveisiin. Yksi toivotuimmista tapahtumista on Nerf-kaupunkisota, joita tullaan järjestämään tälläkin kaudella. Ulkoilemme kerhossa päivittäin koulun pihalla ja teemme joskus retkiä lähiympäristöön. Ohjattua askartelua on kaksi-kolme kertaa viikossa. Nämä toimintatuokiot sisältävät käsitöitä, maalaamista, muotoilua ja askartelua. Perjantaina on lelupäivä ja lisäksi jatkuu rentoutusryhmä, jossa piirretään ja kuunnellaan ohjaajan lukemaa kirjaa. Ohjaajat pitävät oman suunnittelupalaverinsa kerran kuukaudessa sekä sopivat kerholaisten opettajien kanssa tapaamisia tarpeen mukaan.

Päivänkulku

Klo

12.00-13.40 Vapaata leikkiä/ulkoilua/askartelua

13.45-14:45 Välipala koulun ruokalassa (2 välipala ryhmää)

15.00-16.00 Ohjattua toimintaa: Liikuntaa, rentoutusta, ulkoilua

16.00-16.30 Vapaata leikkiä

Liikuntasali iltapäiväkerhon käytössä **maanantaisin, tiistaisin** ja **torstaisin** klo 15.00-16.00

Rentoutus on **perjantaisin** klo 15.00-16.00.

 Päiväohjelma on suuntaa antava! Siihen vaikuttavat mm. lasten koulupäivät ja sää.

**5.4 Viikon kulku ryhmässä**

Maanantaisin, tiistaisin ja torstaisin on ohjattua liikuntaa. Perjantaisin on satutuokio sekä lelupäivä. Tiistaisin, keskiviikkoisin sekä torstaisin on luovaa toimintaa.

Iltapäiväkerhon ohjaajilla on kerran kuukaudessa suunnittelupalaveri. Tiedonkulku, tehtävien jakaminen ja yhdessä suunnittelu koetaan tärkeäksi työ hyvinvoinnin kannalta.

**5.5 Kerhon kausisuunnitelma**

Olemme huomioineet kausisuunnitelmassamme mm. vuodenaikoihin ja pyhiin liittyvät teemat, joiden pohjalta suunnittelemme meidän kerhon tarpeita vastaavaa toimintaa ja juhlia. Tämän kauden suunnitelmassa tulee olemaan erilaisia teemoja sekä vakiintuneet toimintamme: Halloween juhla, eläinten viikko, hemmottelupäivä, lapsen oikeuksien päivä, pikkujoulut, kaupunkisotia, ystävänpäivä, ulkoiluretkiä, vappujuhlat. Tämän lisäksi toteutamme lapsilta tulleita ideoita mahdollisuuksien mukaan.

|  |  |  |  |  |  |
| --- | --- | --- | --- | --- | --- |
| **2021 - 2022**  | **Liikunta**   | **Musiikki /** **draama**   | **Kädentaidot / askartelu**   | **Metsä / ulkoilu**  | **Muut/**    |
| **Elokuu-syyskuu**     |  ulko/sisäliikuntaa 3krt viikossaLiikunnassa vaihtuvia teemoja esim. Halloween leikkejä, joulu leikkejä tms.Nerf-sota |  Mahdollisuuksien mukaan |  2-3krt viikossa(joka kuukausi vaihtuu teema/aihe)Syksy teemana       |  ulkoilua koulun pihalla päivittäin |  Teemana syksy |
| **Lokakuu**     |  ulko/sisäliikuntaa 3krt viikossaNerf-sota |   Halloween musiikkia |   2-3krt viikossaTeemana omituiset otukset |   ulkoilua koulun pihalla päivittäin |  Omituiset otukset kuukausi/Halloween juhlat |
| **Marraskuu**     |  ulko/sisäliikuntaa 3krt viikossaNerf-sota |    |   2-3krt viikossaTeemana isänpäivä sekä lapsen oikeudet |   ulkoilua koulun pihalla päivittäin   |  lapsen oikeuksien päivä/ isänpäivä    |
| **Joulukuu**     |  ulko/sisäliikuntaa 3krt viikossaNerf-sota |   Joululauluja |  2-3krt viikossaTeemana joulu |   ulkoilua koulun pihalla päivittäin  |  pikkujoulut  |
| **Tammikuu**    |   ulko/sisäliikuntaa 3krt viikossaNerf-sota |   |  2-3krt viikossa |   ulkoilua koulun pihalla päivittäinpulkkaretki |   |
| **Helmikuu**    |   ulko/sisäliikuntaa 3krt viikossaNerf-sota |   |  2-3krt viikossa |   ulkoilua koulun pihalla päivittäinpulkkaretki |  ystävänpäivä |
| **Maaliskuu**    |   ulko/sisäliikuntaa 3krt viikossaNerf-sota |   |  2-3krt viikossa |   ulkoilua koulun pihalla päivittäin |  Hemmottelupäivä |
| **Huhtikuu**    |   ulko/sisäliikuntaa 3krt viikossaNerf-sota |   |  2-3krt viikossaTeemana eläimet |   ulkoilua koulun pihalla päivittäin |  eläintenviikko |
|  **Toukokuu**    |   ulko/sisäliikuntaa 3krt viikossaNerf-sota |  Vappu musiikkia |  2-3krt viikossa |   ulkoilua koulun pihalla päivittäinpuistoretki |  vappujuhlat/ äitienpäivä |

**6. TIEDONKULKU JA YHTEISTYÖ**

Laadukas iltapäivätoiminta perustuu sujuvaan yhteistyöhön ja tiedonkulkuun kodin, koulun sekä iltapäivätoiminnan välillä.

Teemme yhteistyötä koulun henkilökunnan, erityisesti iltapäivä-kerholaisten omien opettajien ja kasvatusohjaajan kanssa. Osaa vanhemmista tapaamme päivittäin kotiin hakemisen yhteydessä ja molemminpuolinen tiedottaminen tapahtuu myös puhelimen, sähköpostin sekä wilman välityksellä. Toivomme huoltajilta avointa ja aktiivista yhteistyötä ja kuulemme mielellämme myös heiltä tulleita ideoita.

**7. PELASTUSSUUNNITELMA**

Iltapäivätoiminnan käytössä on sama pelastussuunnitelma kuin koulussa. Lukuvuoden alussa päivitetään iltapäivätoiminnan pelastussuunnitelma yhteistyössä koulun kanssa. Uudet työntekijät perehdytetään näihin suunnitelmiin ensimmäisten työviikkojen aikana.

Iltapäivätoiminnassa vastuuohjaaja kartoittaa ja tarkistaa jokaisen ryhmän käytössä olevan tilan riski- ja vaaratekijät ja tekee raportin, jonka perusteella vaaratekijät korjataan mahdollisuuksien mukaan välittömästi. Koulu järjestää poistumisharjoitukset, joihin myös iltapäivätoiminta osallistuu.

**8. TOIMINNAN ARVIOINTI JA SEURANTA**

Toiminnan sisällön arviointi on jatkuvaa ja sitä tekevät kaikki työntekijät. Palautetta saadaan ja otetaan vastaan päivittäin vanhempien kanssa käydyissä keskusteluissa ja Wilman välityksellä sekä puhelimitse ja sähköpostilla. Palaute käsitellään mahdollisimman pian iltapäivätoiminnan palavereissa. Myös lapsilta tullut palaute huomioidaan toiminnan suunnittelussa. Toimintaa arvioidaan ja seurataan lisäksi asiakaskyselyillä, käyttöastetilastoinnilla, henkilökunnan määrän tilastoinnilla sekä toimintakertomuksilla. Toiminnan arviointia tapahtuu ohjaajien tapaamisissa syksyisin ja keväisin.

Toimintasuunnitelman kirjasi 2.9.2021

Tia Linjala, vastuuohjaaja

Hyökkälän koulun iltapäiväkerho